Augšiela (Rīga)
Šis raksts ir par ielu Rīgā. Par citām jēdziena Augšiela nozīmēm skatīt nozīmju atdalīšanas lapu. Augšiela ir Rīgas iela Latgales priekšpilsētas Grīziņkalna apkaimē. Augšiela sākas pie Augusta Deglava ielas krustojuma un beidzas pie Jāņa Asara ielas. Ielas kopējais garums ir 377 metri. 1885. gadā ielai tika piešķirts nosaukums Augšējā iela, bet kopš 1923. gada to sauc par Augšielu. Gandrīz visā ielas garumā tās malā atrodas Daugavas stadions, kas atklāts 1958. gadā, ar tenisa kortiem un citiem sporta laukumiem.